CELEX: 32006D0591
Language: fi
Date: 2006-09-01 00:00:00
Title: 2006/591/EY: Komission päätös, tehty 1 päivänä syyskuuta 2006 , päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä (tiedoksiannettu numerolla K(2006) 3947)   (ETA:n kannalta merkityksellinen teksti)

2.9.2006   
            
            
               FI
            
            
               Euroopan unionin virallinen lehti
            
            
               L 240/15
            
         
      KOMISSION PÄÄTÖS,
   tehty 1 päivänä syyskuuta 2006,
   päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä
   (tiedoksiannettu numerolla K(2006) 3947)
   (ETA:n kannalta merkityksellinen teksti)
   (2006/591/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (2) ja erityisesti sen 6 artiklan 1 kohdan toisen alakohdan, 8 artiklan 2 kohdan d alakohdan ja 3 kohdan, 9 artiklan 1 kohdan c alakohdan ja 19 artiklan kolmannen kohdan,
   sekä katsoo seuraavaa:
   
               (1)
            
            
               Direktiivissä 2000/75/EY vahvistetaan säännöt bluetongue-taudin valvomiseksi ja toimenpiteet sen torjumiseksi yhteisössä; toimenpiteisiin kuuluvat muun muassa suoja- ja valvontavyöhykkeiden perustaminen ja kielto siirtää eläimiä näiltä vyöhykkeiltä.
            
         
               (2)
            
            
               Lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehdyssä komission päätöksessä 2005/393/EY (3) säädetään niiden yleisten maantieteellisten alueiden rajaamisesta, joille jäsenvaltioiden on perustettava bluetongue-taudin osalta suoja- ja valvontavyöhykkeitä (jäljempänä ’rajoitusvyöhykkeet’).
            
         
               (3)
            
            
               Alankomaat, Belgia ja Saksa ilmoittivat komissiolle 17, 19 ja 21 päivänä elokuuta 2006 epäilyistään, jotka koskivat kliinisiä bluetongue-taudin tapauksia lammas- ja karjatiloilla, jotka sijaitsevat Alankomaiden, Belgian ja Saksan alueilla, lähellä Luxemburgia ja Ranskaa, 50 kilometrin säteellä Alankomaissa sijaitsevasta Kerkraden kaupungista, josta ensimmäinen tautiepäilys ilmoitettiin.
            
         
               (4)
            
            
               Jotta estettäisiin taudin leviäminen alueelta, jolla sitä esiintyy, komissio teki 22 päivänä elokuuta 2006 eräistä lampaiden bluetongue-taudin (4) vastaisista suojatoimenpiteistä päätöksen 2006/577/EY, jossa säädetään bluetongue-taudille alttiisiin lajeihin kuuluvien eläinten sekä niiden siemennesteen, munasolujen ja alkioiden siirroista alueilta, joilla tautia esiintyy.
            
         
               (5)
            
            
               Yhteisön bluetongue-taudin viitelaboratorio, joka sijaitsee Pirbrightissa (Yhdistyneessä kuningaskunnassa), on tämän jälkeen vahvistanut bluetongue-taudin esiintymisen ja sen, että kyseessä on serotyypppiä 8 oleva virus. Tätä serotyyppiä ei ole koskaan aiemmin todettu Euroopassa.
            
         
               (6)
            
            
               Tämän tuloksen vuoksi päätöstä 2005/393/EY olisi vastaavasti muutettava, jotta siihen voitaisiin lisätä uusi rajoitusvyöhyke, johon sisältyy alue, jolla tautia esiintyy, ja päätös 2006/577/EY olisi kumottava.
            
         
               (7)
            
            
               Kun otetaan huomioon maatalouskäytännöt, tietyt taudille alttiiden eläinten siirrot voidaan sallia toimivaltaisten viranomaisten valvonnassa vaarantamatta taudin torjuntaa.
            
         
               (8)
            
            
               Taudin edelleen leviämisen estämiseksi tätä päätöstä olisi sovellettava kiireellisesti.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/393/EY seuraavasti:
   
               1)
            
            
               Korvataan 2 artikla seuraavasti:
               ”2 artikla
               Rajoitusvyöhykkeiden rajaaminen
               Rajoitusvyöhykkeet on rajattava vyöhykkeiden A, B, C, D, E ja F osalta liitteessä I luetelluille yleisille maantieteellisille alueille.
               Poikkeuksia näiltä rajoitusvyöhykkeiltä poistumista koskevaan kieltoon voidaan myöntää ainoastaan 3, 4, 5 ja 6 artiklan mukaisesti.
               Rajoitusvyöhykkeen E osalta märehtijälajeihin kuuluvien elävien eläinten siirtoihin Espanjan ja Portugalin välillä edellytetään toimivaltaisten viranomaisten kahdenvälisen sopimuksen pohjalta myöntämää lupaa.
               Rajoitusvyöhykkeen F osalta sallitaan bluetongue-taudille alttiisiin lajeihin kuuluvien elävien eläinten sekä niiden siemennesteen, munasolujen ja alkioiden siirrot.
               2a artikla
               Poikkeus siirtokieltoon 20 kilometrin vyöhykkeellä
               Poiketen siitä, mitä direktiivin 2000/75/EY 6 artiklan 1 kohdan c alakohdassa säädetään, seuraavat eläimet vapautetaan siirtokiellosta 20 kilometrin vyöhykkeellä:
               
                           —
                        
                        
                           välittömästi teurastettaviksi tarkoitetut eläimet sillä edellytyksellä, että tätä varten on saatu toimivaltaisen eläinlääkintäviranomaisen hyväksyntä
                        
                     
                           —
                        
                        
                           eläimet, jotka ovat peräisin 20 kilometrin vyöhykkeen ulkopuolelta ja jotka on tarkoitus siirtää tilalle, joka on 20 kilometrin vyöhykkeellä
                        
                     
                           —
                        
                        
                           eläimet, jotka on tarkoitus siirtää rajoitusvyöhykkeellä olevalle tilalle sillä edellytyksellä, että tätä varten on saatu toimivaltaisen eläinlääkintäviranomaisen hyväksyntä, ja tällaisen viranomaisen määrittämien eläinten terveyttä koskevien edellytysten pohjalta.”
                        
                     
         
               2)
            
            
               Muutetaan liite I tämän päätöksen liitteen mukaisesti.
            
         2 artikla
   Kumotaan päätös 2006/577/EY.
   3 artikla
   Tätä päätöstä sovelletaan sitä päivää seuraavasta päivästä, jona se julkaistaan Euroopan unionin virallisessa lehdessä.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä syyskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna direktiivillä 2002/33/EY (EYVL L 315, 19.11.2002, s. 14).
   
      (2)  EYVL L 327, 22.12.2000, s. 74.
   
      (3)  EUVL L 130, 24.5.2005, s. 22. Päätös sellaisena kuin se on viimeksi muutettuna päätöksellä 2006/572/EY (EUVL L 227, 19.8.2006, s. 60).
   
      (4)  EUVL L 229, 23.8.2006, s. 10.
   
      LIITE
      Lisätään päätöksen 2005/393/EY liitteeseen seuraava vyöhyke F:
      
         ”Vyöhyke F
         (serotyyppi 8)
         Belgia:
         Koko alue
         Ranska:
         
                      
                  
                  
                     Aisne: arrondissementit Laon, Saint-Quentin, Soissons, Vervins
                  
               
                      
                  
                  
                     Ardennes: arrondissementit Charleville-Mézières, Rethel, Sedan, Vouziers
                  
               
                      
                  
                  
                     Marne: arrondissementit Châlons-sur-Marne, Reims, Sainte-Menehould
                  
               
                      
                  
                  
                     Meurthe et Moselle: arrondissement Briey
                  
               
                      
                  
                  
                     Meuse: arrondissementit Bar-le-Duc, Commercy, Verdun
                  
               
                      
                  
                  
                     Moselle: arrondissementit Boulay-Moselle, Metz-Campagne, Thionville-Est, Thionville-Ouest, Metz-Ville
                  
               
                      
                  
                  
                     Nord: arrondissementit Avesnes-sur-Helpe, Cambrai, Valenciennes.
                  
               Saksa:
         Nordrhein-Westfalen
         
                     —
                  
                  
                     Stadt Aachen
                  
               
                     —
                  
                  
                     Kreis Aachen
                  
               
                     —
                  
                  
                     Stadt Bochum
                  
               
                     —
                  
                  
                     Stadt Bonn
                  
               
                     —
                  
                  
                     Kreis Borken
                  
               
                     —
                  
                  
                     Stadt Bottrop
                  
               
                     —
                  
                  
                     Kreis Coesfeld
                  
               
                     —
                  
                  
                     Stadt Dortmund
                  
               
                     —
                  
                  
                     Kreis Düren
                  
               
                     —
                  
                  
                     Stadt Düsseldorf
                  
               
                     —
                  
                  
                     Stadt Duisburg
                  
               
                     —
                  
                  
                     Ennepe-Ruhr-Kreis
                  
               
                     —
                  
                  
                     Erftkreis
                  
               
                     —
                  
                  
                     Kreis Euskirchen
                  
               
                     —
                  
                  
                     Stadt Essen
                  
               
                     —
                  
                  
                     Stadt Gelsenkirchen
                  
               
                     —
                  
                  
                     Stadt Hagen
                  
               
                     —
                  
                  
                     Stadt Hamm
                  
               
                     —
                  
                  
                     Kreis Heinsberg
                  
               
                     —
                  
                  
                     Stadt Herne
                  
               
                     —
                  
                  
                     Hochsauerlandkreis
                  
               
                     —
                  
                  
                     Kreis Kleve
                  
               
                     —
                  
                  
                     Stadt Köln
                  
               
                     —
                  
                  
                     Stadt Krefeld
                  
               
                     —
                  
                  
                     Stadt Leverkusen
                  
               
                     —
                  
                  
                     Märkischer Kreis
                  
               
                     —
                  
                  
                     Kreis Mettmann
                  
               
                     —
                  
                  
                     Stadt Mönchengladbach
                  
               
                     —
                  
                  
                     Stadt Mülheim a. d. Ruhr
                  
               
                     —
                  
                  
                     Kreis Neuss
                  
               
                     —
                  
                  
                     Oberbergischer Kreis
                  
               
                     —
                  
                  
                     Stadt Oberhausen
                  
               
                     —
                  
                  
                     Kreis Olpe
                  
               
                     —
                  
                  
                     Kreis Recklinghausen
                  
               
                     —
                  
                  
                     Stadt Remscheid
                  
               
                     —
                  
                  
                     Rheinisch-Bergischer Kreis
                  
               
                     —
                  
                  
                     Rhein-Sieg-Kreis
                  
               
                     —
                  
                  
                     Kreis Siegen-Wittgenstein
                  
               
                     —
                  
                  
                     Kreis Soest
                  
               
                     —
                  
                  
                     Stadt Solingen
                  
               
                     —
                  
                  
                     Kreis Unna
                  
               
                     —
                  
                  
                     Kreis Viersen
                  
               
                     —
                  
                  
                     Kreis Wesel
                  
               
                     —
                  
                  
                     Stadt Wuppertal
                  
               Rheinland-Pfalz
         
                     —
                  
                  
                     Kreis Ahrweiler
                  
               
                     —
                  
                  
                     Kreis Altenkirchen
                  
               
                     —
                  
                  
                     Kreis Bernkastel-Wittlich
                  
               
                     —
                  
                  
                     Kreis Birkenfeldissä B41:n pohjoispuolinen alue
                  
               
                     —
                  
                  
                     Kreis Bitburg-Prüm
                  
               
                     —
                  
                  
                     Kreis Cochem-Zell
                  
               
                     —
                  
                  
                     Kreis Daun
                  
               
                     —
                  
                  
                     Stadt Koblenz
                  
               
                     —
                  
                  
                     Kreis Mainz-Bingenissä kunnat Breitscheid, Bacharach, Oberdiebach; Manubach
                  
               
                     —
                  
                  
                     Kreis Mayen-Koblenz
                  
               
                     —
                  
                  
                     Kreis Neuwied
                  
               
                     —
                  
                  
                     Rhein-Hunsrück-Kreis
                  
               
                     —
                  
                  
                     Rhein-Lahn-Kreis
                  
               
                     —
                  
                  
                     Stadt Trier
                  
               
                     —
                  
                  
                     Kreis Trier-Saarburg
                  
               
                     —
                  
                  
                     Westerwaldkreis
                  
               Saarland
         
                     —
                  
                  
                     Kreis Merzig-Wadernissa kunnat Mettlach ja Perl
                  
               Hessen
         
                     —
                  
                  
                     Kreis Lahn-Dillissä kunnat Breitscheid, Diedorf, Haiger
                  
               
                     —
                  
                  
                     Kreis Limburg-Weilburgissa kunnat Dornburg, Elbtal, Elz, Hadamar, Limburg a. d. Lahn, Mengerskirchen, Waldbrunn (Westerwald)
                  
               
                     —
                  
                  
                     Kreis Rheingau-Taunusissa kunta Heidenrod
                  
               Luxemburg:
         Koko alue
         Alankomaat:
         
                     1)
                  
                  
                     Belgian rajalta Tractaatwegiä (N253) pitkin pohjoiseen ja tämän jälkeen Guido Gezellestraatia pitkin länteen, minkä jälkeen Willem de Zwijgerlaania pitkin pohjoiseen veteen asti.
                  
               
                     2)
                  
                  
                     Vettä pitkin koilliseen, minkä jälkeen Veerwegiä N60 pitkin pohjoiseen A58:aan (E312) asti.
                  
               
                     3)
                  
                  
                     Pitkin A58:aa länteen Deltawegiin (A256) asti.
                  
               
                     4)
                  
                  
                     Deltawegiä (A256) pohjoiseen veteen asti.
                  
               
                     5)
                  
                  
                     Vettä pitkin koilliseeen Philipsdamiin (N257) asti.
                  
               
                     6)
                  
                  
                     Philipsdamia (N257) vettä pitkin itään Hellegatspleiniin (A29/A59) asti.
                  
               
                     7)
                  
                  
                     Hellegatspleiniä (A29/A59) pitkin pohjoiseen, minkä jälkeen suunnan muutos Rijkswegillä (A29) pohjoiseen Ring Rotterdamiin (A15) asti.
                  
               
                     8)
                  
                  
                     Ring Rotterdamia (A15) länteen A16/E19:ään asti.
                  
               
                     9)
                  
                  
                     A16/E19:ää pitkin pohjoiseen, minkä jälkeen A20/E25:tä pitkin itään, minkä jälkeen A12/E30:tä koilliseeen A27/E231:een asti.
                  
               
                     10)
                  
                  
                     A27/E231:tä pitkin pohjoiseen A28/E30:een asti.
                  
               
                     11)
                  
                  
                     A28/E30:tä pitkin itään ja koilliseen A1/E30:een asti.
                  
               
                     12)
                  
                  
                     A1/E30:tä pitkin itään Saksan rajaan asti.
                  
               
                     13)
                  
                  
                     Saksan rajaa pitkin etelään ja sen jälkeen Belgian rajaa myöten pohjoiseen ja luoteeseen Tractaatwegiin asti.”